ི་བ་ཐོབ་ཀྱང༌། །གང་ལས་
བརྩམས་ཏེ་བསྟན་ཀྱང་འཛད་པ་མེད་པའི་ཐེག་པ་གསུམ་གྱི་ཆོས་མཛོད་མ་ལུས་པ་བརྗོད་
ལ་མཁས། །བདེན་གཉིས་ཀྱི་གནས་ཚུལ་ལ་ཐོས་བསམ་སྒོམ་པས་མཁས་པར་བྱས་
པས། །མཐར་བདེན་གཉིས་ཟུང་དུ་འཇུག་པའི་དོན་རང་གིས་མཐོང་བ་མེད་པའི་ཚུལ་དུ་
མཐོང་པའི་ཚེ། །འབྲས་ལ་སོགས་པའི་སྙིང་པོའི་ཐོབ་པ་ཕྱིར་དུ་ཕྱིའི་སྤུན་པ་ཕྲ་མོ་ནས་རིམ་
་གྱིས་སེལ་བ་ལྟར། །སངས་རྒྱས་ཀྱི་བསྟན་པའི་ཐར་བ་ཐོབ་པའི་ཐབས་ཀུན་མཐར་ཐུག་བདེན་
གཉིས་ཟུང་འཇུག་དེ་ལ་གཞོལ་བར་ཤེས། །ཏེ་དེ་དག་གིས་རྟོགས་བྱ་ཆོས་དབྱིངས་གཅིག་ཡིན་
ལ་དེ་རྟོགས་པ་མཐར་ཐུག་གཅིག་ལས་མེད་པས་སོ། །དེ་ཕྱིར་བདེ་གཤེགས་གདུལ་བྱ་རྣམས་
ཁམས་དབང་ལ་སོགས་པ་དང་མཐུན་པར་རིམ་གྱིས་འདུལ་བའི་ཐབས་མཁྱེན་ཞིང༌། །དེས་
663

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
བསྟན་པའི་ཐབས་ཀུན་རྣམ་མཁྱེན་ལ་མཐར་གཞོལ་ཞིང་འབབ་པས་ཡང་དག་པའི་ལམ་མོ་
ཞེས། །སྟོན་དང་དེ་ཡི་བསྟན་པ་ལ། །བདུད་བྱེ་བ་ཕྲག་བརྒྱས་ཡིད་འཕྲོག་པའི་ཡིད་
ཆེས་ཕྱིར་ལྡོག་པ་མེད་པར་སྐྱེ། །ངོ་བོ་ཉིད་ཀྱིས་སྟོང་ཉིད་སྙིང་རྗེ་ཟུང་དུ་འཇུག་པས་ན་སྲིད་
ཞིར་མི་གནས་པའི་རང་བྱུང་གི་ཡེ་ཤེས་སམ་ཤེར་ཕྱིན་མཚན་ཉིད་པའི་ཡེ་ཤེས་མཆོག་དེ་
ཐོབ་པས། །སྲིད་དང་ཞི་མཐའ་ཆེད་དུ་དགག་མི་དགོས་པར་ངང་གིས་གྲོལ། །
ལ་དེ་ལྟར་མ་རྟོགས་པའི་སེམས་ཅན་ལ་འབད་རྩོལ་མེད་པར་སྙིང་རྗེ་ཆེན་པོའི་རྒྱུན།
ཕྱོགས་དང་དུས་ཀྱི་མུ་མཐར་ཁྱབ། །པར་སྐྱེའོ། །དེ་ལྟར་བདེན་གཉིས་ཆོས་ཀྱི་
ཚུལ། །མ་ནོར་བར་གཏན་ལ་འབེབས་པའི་རིགས་པ་བཞིས་ལེགས་པར་བསམས་
པའི། །བྱེད་ལས་རྟོན་པ་རྣམ་བཞི་དང༌། །ལྡན་པའི་རྒྱུ་མཆོག་དྲི་མེད་ལས། །
འབྲས་བུ་ཟབ་མོའི་ཡེ་ཤེས་ཀྱི། །སྣང་བ་རྣམ་པར་རྒྱས་པ་ན། །གདོད་མའི་རིག་
པའི་དབྱིངས་སུ་ཕལ་བས་མ་རྟོགས་པར་རྒྱས་བཏབ་པའི། །པ་ལྟ་བུར་གྱུར་སྤོབས་
པའི་གཏེར་ཆེན་བརྒྱད་གྲོལ་ཏེ། །སྔོན་ཆད་ཐོས་དང་བསམས་པའི་གཞུང༌། །
ནམ་ཡང་བརྗེད་པ་མེད་པ་དྲན་པའི་གཏེར།༡ །དྲན་པས་བཟུང་བ་དེ་དང་དེའི་རྟོགས་
དཀའ་བ་ཟབ་པ་སྟོང་པ་ཉིད་དང་ས་ལམ་སོགས་རྒྱ་ཆེའི་དོན། །ཤེས་རབ་ཀྱིས་རབ་ཏུ་
འབྱེད་པའི་བློ་གྲོས་ཀྱི་གཏེར།༢ །མདོ་དང་རྒྱུད་སྡེའི་རྟོགས་བྱའི་དོན་མཐའ་
དག །ཁོང་དུ་ཆུད་པ་རྟོགས་པའི་གཏེར།༣ །ཐོས་པའི་རྣམ་པ་མ་ལུས་པ། །
གཟུངས་ཀྱི་སྒོ་བཞི་ཐོབ་པས་ནམ་ཡང་མི་བརྗེད་པ་གཟུངས་ཀྱི་གཏེར།༤ །དོན་དང་
མཐུན་པའི་ལེགས་པར་བཤད་པས་འགྲོ་བ་ཀུན། །ཡིད་ཚིམ་པར་བྱེད་པ་སྤོབས་
།
664

དོན་རྣམ་པར་ངེས་པ་ཤེས་རབ་རལ་གྲིའི་མཆན།
ང༽
པའི་གཏེར།༥ །དམ་པའི་ཆོས་ཀྱི་རིན་ཆེན་མཛོད། །སྐལ་ལྡན་ལ་རྗེས་སུ་འདོམས་པ་
དང༌། ཕས་རྒོལ་རིགས་པས་ཚར་གཅོད་པའི་སྒོ་ནས་ཡོངས་སུ་སྲུང་བ་ཆོས་ཀྱི་གཏེར།༦ །
རང་ཉིད་འཚང་རྒྱ་བ་དང་དེས་ཆོས་སྟོན་པ་དང་དེ་ལས་དགེ་འདུན་འབྱུང་བའི་ངེས་པས་དཀོན་
མཆོག་གསུམ་གྱི་གདུང་འཚོབ་པས་རིགས་རྒྱུན་ནི། །མི་གཅོད་པ་ཀུན་རྫོབ་བྱང་ཆུབ་
སེམས་ཀྱི་གཏེར།༧།ཐོས་བསམ་གྱིས་གཏན་ལ་བབ་པའི་ཆོས་དེ་ཉམས་སུ་བླངས་པས། སྐྱེ་
མེད་མཉམ་པའི་ཆོས་ཉིད་ལ། །བཟོད་པ་ཐོབ་པ་སྒྲུབ་པའི་གཏེར།༨ །འདིར་
དྲན་པ་བློ་གྲོས་རྟོགས་པ་གཟུངས་བཞི་ནི་སྤོབས་པའི་རྒྱུ་ཡིན་ལ་ཆོས་ཀྱི་གཏེར་ལ་སོགས་པ་ནི་སྤོབས་
པའི་འབྲས་བུ་སྟེ་དེ་བརྒྱད་ཀའི་སྤྱི་མིང་དུ་སྤོབས་པ་ཞེས་གསུངས་པ་ནི་དྲན་པ་ལ་སོགས་པ་དང་ལྡན་པ་ལས་
གང་ལའང་མི་འཇིགས་པའི་སྤོབས་པ་སྐྱེ་ལ་སྤོབས་པས་ཆོས་སྲུང་བ་ལ་སོགས་པ་འབྱུང་བས་དེ་དག་གི་
གཙོ་བོ་སྤོབས་པ་ཡིན་པའི་ཕྱིར་སྤོབས་པའི་གཏེར་བརྒྱད་ཅེས་བྱའོ། །དེ་ལྟར་ཐོབ་ནས་མི་
འབྲལ་ཞིང་རེ་རེར་ཡང་ཕ་མཐའ་ཚད་མེད་པའི་མི་ཟད་པའི། །གཏེར་ཆེན་བརྒྱད་ལ་
དབང་འབྱོར་གང༌། །སྲས་བཅས་རྒྱལ་བས་དེ་ནི་སྐྱེས་བུ་དམ་པ་རྒྱལ་བའི་སྲས་མཆོག་
གོ་ཞེས་བསྔགས་བཞིན་ཏུ། །དང་རིག་པ་འཛིན་པ་མྱུར་དུ་འཇིག་རྟེན་གསུམ་གྱི་མགོན་
པོར་འགྱུར། །རོ། །ཚད་མར་གྱུར་པ་འགྲོ་ལ་ཕན་པར་བཞེད་པ་རྒྱལ་བའི་གསུང༌། །
རྣམ་པ་ཐམས་ཅད་པ་ནི་རིགས་པའི་ལམ་དང་མི་འགལ་བ་ཐ་སྙད་དང་དོན་དམ་དཔྱོད་བྱེད་ཀྱི་ཚད་མ་
དག་གིས་ཕྱི་རོལ་གྱི་གྲུབ་མཐའ་སོགས་ལས་ཆེས་ཁྱད་པར་དུ་འཕགས་པར་གྲུབ་པས་ན། །
དཔལ་ཆོས་ཀྱི་གྲགས་པ་དང་ཀླུ་སྒྲུབ་ལ་སོགས་པའི་བདེན་གཉིས་དཔྱོད་པའི་གཞུང་ལ་སོགས་པ་ཚད་
མའི་ལམ་ནས་སྟོན་པ་དང་དེས་བསྟན་པའི་ལམ་དེ་ལ་མཆོག་ཏུ་དད་པའི་ངེས་ཤེས་བསྐྱེད་པས།
ཚད་མའི་གསུང་ལྷ་དང་བཅས་པའི་འཇིག་རྟེན་གྱི་མཁས་པར་གྲགས་པ་དང་ཉན་རང་བྱང་སེམས་
665

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ལ་སོགས་པས་ཀྱང་ཇི་བཞིན་མ་མཁྱེན་པའི་ཆོས་ཀྱི་བདུད་རྩི་དག་གི་བདེན་པའི་འབྲས་བུ་བླ་ན་
མེད་པ་དེ་མཐོང༌། །ངོ་། །རང་ཉིད་ཆོས་ཐམས་ཅད་ཀྱི་གནས་ལུགས་ཇི་ལྟ་བ་བཞིན་མཁྱེན་པས་
གཟིགས་པ་ཤིན་ཏུ་རྣམ་པར་དག་ཅིང༌།
།གཞན་སྡུག་བསྔལ་ལས་སྐྱོབ་པའི་ཐུགས་རྗེ་
ཆེན་པོའི་མཐར་སོན་པ། །ཤཱཀྱའི་སྐྱེས་མཆོག་བདེ་བར་གཤེགས་པས་གདུལ་བྱ་
རྣམས་ལ་ཐེག་པ་གསུམ་གྱི་ལམ་བསྟན་ནས། །བདག་གིས་གང་བརྙེས་བདུད་རྩིའི་
རོ༑ ༑འདི་དག་རིགས་པ་བཞི་དང་ནི། །རྟོན་བཞིའི་སྒོ་ནས་མྱོངས་ཤིག་
ཅེས། །མདོ་རྒྱུད་རྣམས་ནས་ཡང་དང་ཡང་དུ་གསུངས་ནས་ཉིད་ཀྱིས་བརྙེས་པའི་བདུད་རྩིའི་བགོ་
བཤའ་འཇིག་རྟེན་འདིར་མཛད་ནས་སྐལ་བཟང་གི་སྐྱེ་བོ་དུ་མ་ཞིག་གིས་ཀྱང་རོ་དེ་མྱོངས་བར་གྱུར་
ཀྱང༌། །སྙིགས་མ་ལྔ་དང་ཁྱད་པར་ཉོན་མོངས་པ་དང་ལྟ་བའི་སྙིགས་མའི་དབང་གིས་རྩོད་
པའི་དུས་དེང་སང་ན། །དེ་ལས་བཟློག་སྟེ་རིགས་པ་བཞིའི་ལམ་ནས་ངེས་སྐྱེས་མི་སྐྱེད་པ་དང་
རྟོན་བཞི་ཕྱིན་ཅི་ལོག་པའི་ཚུལ་གྱིས་ནི། །ཐུབ་པའི་བསྟན་པའི་རོ་མཆོག་གྱ་ནོམ་པ་
མྱོང་དཀའ་བར། །གཟུ་བོའི་བློ་ཡིས་མཐོང་ནས་གཞན་ལ་ཕན་འདོད་ཀྱི་ལྷག་པའི་
བསམ་པ་དང༌། ། ཤིན་ཏུ་འབྱུང་བར་དཀོན་པའི་བསྟན་པ་རིན་པོ་ཆེ་ལ་ཤེས་ནས་དད་པས་
མཆོག་ཏུ་གུས་པའི་བློས། །གོང་དུ་བཤད་པའི་ཉིང་དགོས་ཁྱད་པར་ཅན་དེ་རྣམས་དང་ལྡན་པའི་
རྒྱུ་མཚན་ལས་འདི་ལྟར་བསམ་པ་ལས་བྱུང་བའི། །ཤེས་རབ་དྲི་མའི་སྐྱོན་མེད་པ་
སྐལ་བཟང་སྐྱེ་བོ་རྣམས་ཀྱི་རྒྱུད་ལ་སྐྱེད་པའི་ཚུལ། །ལམ་ཐབས་ཅུང་ཟད་དེ་གཞུང་ཉུང་ཡང་
བརྗོད་བྱ་རྒྱ་ཆེ་བ་འདི་བརྗོད་ཅིང་བརྩམས་པའི་དགེ་བ་མཐའ་ཡས་པ་དེ་ཡིས། །ནམ་མཁའི་
མཐས་གདུགས་ཀྱི་འགྲོ་བ་འདི་ཀུན་དབྱིངས་དང་ཡེ་ཤེས་དབྱེར་མེད་པའི་འཇམ་དཔལ་ཡེ་ཤེས་
666

དོན་རྣམ་པར་ངེས་པ་ཤེས་རབ་རལ་གྲིའི་མཆན།
ང༽
སེམས་དཔའི་གོ་འཕང་རིང་པོར་མི་ཐོགས་པར་མྱུར་དུ་འགྲུབ་པར་ཉིད་གྱུར་ཅིག
།འཇམ་
དཔལ་སྨྲ་བའི་ཉི་མར་རྩེ་གཅིག་ཡིད་ལ་བགྱིས་ཏེ་མངོན་པར་ཁ་ཕྱོགས་པའི། །སྙིང་གི་
ཆུ་སྐྱེས་དད་པ་གསུམ་གྱིས་དྲངས་པའི་བྱིན་རླབས་ཀྱི་ཉི་ཟེར་རྣོན་པོས་ཕྱེས་པས་ཅི་ཡང་བཞད་པ་ན། བློ་
གྲོས་ཀྱི་འདབ་མ་བརྒྱ་ཕྲག་ལས་འཐོན་པའི་ལེགས་བཤད་སྦྲང་རྩིའི་རྡུལ་དམར་ཉིལ་གྱིས་
ཕྱུར་བ་འདིས། །ཐུབ་པའི་གསུང་གི་རོ་མཆོག་མྱོང་བར་འདོད་པའི་སྐལ་བཟང་བུང་བའི་
ཚོགས་ཀྱིས་གསུང་རབ་དགོངས་འགྲེལ་བཅས་ཀྱི་དགོངས་པ་ཇི་བཞིན་དུ་རྟོགས་པའི་དགའ་སྟོན་སྲིད་
པའི་མཐར་ཐུག་མི་འཛད་པར་གོང་ནས་གོང་དུ་འཕེལ་བར་གྱུར་ཅིག ཅེས་པ་འདི་ནི་སྔ་
ནས་འབྲི་འདུན་ཡོད་པ་བཞིན། ཉེ་ཆར་མཁས་པ་ལྷག་བསམ་རྒྱལ་མཚན་
གྱིས་བསྐུལ་ནས་ས་སྐྱོང་གི་ལོ་ཧོར་ཟླ་གསུམ་པའི་ཉེར་དགུའི་ཉིན་གཅིག་
ལ་འཇམ་དཔལ་དགྱེས་པས་བྲིས་པ་མངྒ་ལཾ། །ཤོ་ལོ་ཀ་བརྒྱ་དང་བཞི་ཡོད་
དོ༑ ༑དགེའོ། །
༈ ཁོ་བོས་ལེགས་བཤད་འདི་དག་མཐོང་གྱུར་ན། །ཐེ་ཚོམ་ཆེ་ཕྲ་སྣ་ཚོགས་རང་
བཀྲོལ་ནས། །དོན་ལ་རྣམ་ངེས་བློ་གྲོས་རབ་གསལ་སྐྱེ། །མི་ཟད་སྤོབས་
པའི་གཏེར་ཆེན་རྙེད་པར་འགྱུར། །མེ་རྟ་ཟླ་༤ཚེས་༤ལའོ། ། ། །མངྒ་
ལཾ། །ཟུར་མང་དྲུང་རིན་པོ་ཆེ་ཀརྨ་ཆོས་ཀྱི་ཉིན་བྱེད་ནས་ཡོན་སྦྱར་ཏེ་པར་དུ་སྒྲུབ་པ་དགེ་ལེགས་
འཕེལ། །བཀྲ་ཤིས། དགེའོ།།
667

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
༈དོན་རྣམ་པར་ངེས་པ་འདི་འཆད་པ་ལ།
རྗོད་བྱེད་ཀྱི་མཚན། བརྗོད་བྱ་སྟོན་པའི་གཞུང༌། ཡོངས་སུ་རྫོགས་པ་མཇུག་
དོན་གསུམ། གཞུང་ལ། དང་པོར་དགེ་བ་རྩོམ་པའི་ཡན་ལག བར་དུ་དགེ་བ་
བརྩམ་བྱའི་དོན། ཐ་མར་དགེ་བ་མཇུག་གི་དོན་གསུམ། དང་པོར་མཆོད་
བརྗོད། དམ་བཅའ་གཉིས་ཚིགས་བཅད་རེ་རེས་སོ། །གཉིས་པ་ལ།
གཞལ་བྱ་བདེན་གཉིས། འཇལ་བྱེད་རིགས་པ་གཉིས་བཤད། དེ་ལྟར་
གཞལ་བའི་འབྲས་བུ་བསྟན་པ་གསུམ། དང་པོ། སངས་རྒྱས་རྣམས་ཀྱིས༴
གཉིས་པ་ལ། རིགས་པ་གཉིས་སུ་མདོར་བསྟན། རིགས་པ་བཞིས་རྒྱས་པར་
བཤད་པ་གཉིས། དང་པོ། བདེན་པ་གཉིས་ཀྱི༴ གཉིས་པ་ལ། འཇལ་བྱེད་
རིགས་པ་བཞི། དེའི་བྱེད་ལས་རྟོན་པ་བཞི། འབྲས་བུ་སྤོབས་པའི་གཏེར་ཆེན་
བརྒྱད་བཤད་པའོ། །དང་པོ་ལ།
རིགས་པ་སྔ་མ་གསུམ་བཤད། འཐད་སྒྲུབ་བཤད་པའོ། །དང་པོ་ལ། སྣང་
བ་རྟེན་འབྲེལ་དུ་སྤྱིར་བསྟན། དེའི་རྒྱུ་འབྲས་ངོ་བོ་ཉིད་ཀྱི་རིགས་པ་བྱེ་བྲག་
ཏུ་བཤད། དེ་གསུམ་མཐུན་པར་དོན་བསྡུ་བའོ། །དང་པོ། ཇི་ལྟར་སྣང་བ༴
གཉིས་པ་ལ་བྱ་བྱེད་དང་ལྟོས་པའི་རིགས་པ་བཤད་པ། ཆོས་ཉིད་ཀྱི་རིགས་
པ་བཤད་པ་གཉིས། དང་པོ་ལ། དངོས་དང་། དེའི་དགོས་པ་གཉིས། དང་
668

དོན་རྣམ་པར་ངེས་པ་ཤེས་རབ་རལ་གྲིའི་མཆན།
ང༽
པོ༑ རྒྱུ་ཡི་ཚོགས་པ༴ གཉིས་པ། དེས་ན་རྒྱུ་དང་༴ གཉིས་པ་ཆོས་ཉིད་རིགས་
པ་ལ། སྣང་བ་ཀུན་རྫོབ་ཀྱི་སྒོ་ནས་བཤད། སྟོང་པ་དོན་དམ་གྱི་སྒོ་ནས་
བཤད་པ་གཉིས། དང་པོ་ལ། དངོས་དང༌། དེ་ཡི་རྣམ་པར་བཞག་པ་གཉིས།
དང་པོ། རྟེན་འབྱུང་ཚུལ་གྱིས༴ གཉིས་པ། ཆོས་གཅིག་ལ་ཡང་༴ གཉིས་པ་
དོན་དམ་གྱི་སྒོ་ནས་བཤད་པ། དེ་ལྟར་རྒྱུ་འབྲས༴ གསུམ་པ་དོན་བསྡུ། བྱ་བ་
བྱེད་དང་༴ གཉིས་པ་འཐད་སྒྲུབ་ལ། མདོར་བསྟན། རྒྱས་བཤད། དང་པོ།
དེ་ལྟར་བདེན་གཉིས༴ གཉིས་པ་ལ། མངོན་སུམ་གྱིས་འཐད་སྒྲུབ། རྗེས་སུ་
དཔག་པའི་འཐད་སྒྲུབ་གཉིས། དང་པོ་ལ་སྤྱིར་བསྟན་པ་དང༌། བྱེ་བྲག་ཏུ་
བཤད་པ། དོན་བསྡུ་བ་གསུམ། དང་པོ། མངོན་སུམ་ཉིད་ནི༴ གཉིས་པ་
ལ༑ དབང་པོ། ཡིད། རྣལ་འབྱོར། རང་རིག་བཞི། དང་པོ། དབང་པོ་ལྔ་
ལས་སྐྱེས༴ གཉིས་པ། ཡིད་དབང་ལས་སྐྱེས༴ གསུམ་པ། ལུང་བཞིན་
ལེགས་པར༴ བཞི་པ། མངོན་སུམ་མྱོང་བས༴ གསུམ་པ་དོན་བསྡུ། རྗེས་
དཔག་མངོན་སུམ༴ གཉིས་པ་རྗེས་དཔག་ལ། ངོ་བོ། དབྱེ་བ། རྩོད་སྤང་ངོ༌། །
དང་པོ་ལ། བློ་གང་གིས་རྗེས་སུ་དཔག་པ། རྟགས་གང་ལས་རྗེས་སུ་དཔག་པ།
ཚུལ་ཇི་ལྟར་རྗེས་སུ་དཔག་པ་གསུམ། དང་པོ། ཡུལ་རྣམས་དོན་གྱི༴ གཉིས་
པ༑ གང་ལ་བརྟེན་ནས༴ གསུམ་པ་ལ། གཞལ་བྱའི་སྒོ་ནས་གསུམ་དུ་
བཞག་པ། སྒྲུབ་ཚུལ་གྱི་སྒོ་ནས་བཞིར་བཞག་པ། འཇུག་ཚུལ་གྱི་སྒོ་ནས་
གཉིས་སུ་བཞག་པའོ། །དང་པོ། ཡང་དག་དུ་ན༴ གཉིས་པ། སྒྲུབ་པའི་
669

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
རྣམ་པ༴ གསུམ་པ། ཚད་མ་ལ་བརྟེན༴ གཉིས་པ། དབྱེ་བ་ལ། དངོས་དང་།
དོན་བསྡུ་གཉིས། དང་པོ་ལ། ཐ་སྙད་པའི་ཚད་མ་དང༌། དོན་དམ་དཔྱོད་
བྱེད་ཀྱི་ཚད་མའི་དབྱེ་བ་གཉིས། དང་པོ། ཐ་སྙད་ལ་ཡང་༴ གཉིས་པ།
དོན་དམ་ལ་ཡང་༴ གཉིས་པ། སྔ་མ་ལ་བརྟེན༴ གསུམ་པ་རྩོད་སྤང་ལ། སྤྱི་
དང་བྱེ་བྲག་གཉིས། དང་པོ་ལ། མི་སྲིད་པ་དང༌། མ་གྲུབ་པ་དང༌། མི་
དགོས་པའི་རྩོད་སྤང་གསུམ། དང་པོ། རྟོག་པ་མེད་དང་༴ གཉིས་པ། ཡང་
དག་ཉིད་དུ༴ གསུམ་པ། ཚད་མ་ཚད་མིན༴ གཉིས་པ་ལ། ཐ་སྙད་དཔྱོད་
བྱེད་ལ། དོན་དམ་དཔྱོད་བྱེད་ལ་རྩོད་པ་སྤང་། མཐུན་པར་དོན་བསྡུ་བ་གསུམ།
དང་པོ། ཐ་སྙད་ཚད་མ༴ གཉིས་པ། དོན་དམ་དཔྱོད་བྱེད། གསུམ་པ། གཞལ་
བྱ་ཀུན་རྫོབ་བདེན་པ། གཉིས་པ། དེའི་བྱེད་ལས་སྟོན་པ་བཞི་ལ། སྤྱིར་
བསྟན། བྱེ་བྲག་ཏུ་བཤད་པ་གཉིས། དང་པོ། དེ་ལྟར་ཟབ་ཅིང་། གཉིས་པ་
ལ༑ གང་ཟག་ལ་མི་རྟོན་ཆོས་ལ་རྟོན་པ་བཞི་བོ་རིམ་པར། དེས་ན་གང་ཟག༴
ཆོས་ལ་ཐོས་བསམ༴ དོན་ལ་རྣམ་པར༴ དཔེ་དོན་དུ་རྣམས་སུ༴ སོགས་
ཀྱིས་བསྟན། གསུམ་པ་འབྲས་བུ་སྤོབས་པའི་གཏེར་བརྒྱད་བཤད་པ་ལ།
དེ་ལྟར་བདེན་གཉིས་སོགས་ཀྱིས་བསྟན། གསུམ་པ་དེ་ལྟར་གཞལ་བའི་
འབྲས་བུ། ཚད་མར་གྱུར་པ། གསུམ་པ་ཐ་མར་དགེ་བ་འཇུག་དོན་ལ། ཚུལ་
ཇི་ལྟར་བརྩམས་པ། དེ་དག་གི་དགེ་བ་བསྔོ་བ་གཉིས། དང་པོ། གཟིགས་
པ་ཤིན་ཏུ༴ གཉིས་པ། འདི་ལྟར་བསམ་པ༴ གསུམ་པ། འཇུག་ཡོངས་སུ་
670

དོན་རྣམ་པར་ངེས་པ་ཤེས་རབ་རལ་གྲིའི་མཆན།
ང༽
རྫོགས་པའི་དོན། འཇམ་དཔལ་སྨྲ་བའི་ཉི་མ་ཞེས་སོགས། མཛད་བྱང་དང་
བཅས་པའོ། །མི་ཕམ་པས་བྲིས་པ་མངྒ་ལམ། །
671